Ханс Магнус Енценсбергер
Заспиване

Превод от немски: Венцеслав Константинов, —

chitanka.info

тази нощ ме остави да спя в китарата,

в удивената китара на нощта,

остави ме да отдъхна

                                        в сломеното дърво,

остави ръцете ми да отпочинат

                                                        върху струните,

удивените мои ръце

                                остави да заспят

сладкото дърво

                        и струните ми остави

                                                                остави нощта

върху забравените грифове да отпочине

остави ръцете ми сломени

                                                да заспят

върху тези сладки струни

в удивеното дърво.

1957

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.